**GLAVNI NALAZI MONITORINGA MEDIJA U SRBIJI**

**TEMA: LOKALNI IZBORI NA KOSOVU**

 **U periodu od 7. oktobra do 7. decembra** **2013. godine** Biro za društvena istraživanja (BIRODI) iz Beograda, uz podršku National Endowment for Democracy (NED) je sproveo monitoring medija na srpskom jeziku na Kosovu i medija u Srbiji tokom perioda sprovođenja lokalnih izbora na Kosovu. Mediji koji se praćeni u Srbiji: RTS1, B92, RTV Pink (televizije); Danas, Večernje Novosti, Blic (dnevne novine).

**GLAVNI NALAZI: TELEVIZIJE**

* Među televizijama najviše vremena ovoj temi je u posmatranom periodu posvetio RTS 3:38:41, zatim TV B92 2:10:54, a najmanje TV Pink 2:07:03 koja je s druge strane imala najviše priloga od kojih je skoro polovina (43%) imala najavu na početku centralne informativne emisije. Najviše najava, 46% je imala TV B92.
* Dominantan način izveštavanja medija je bio informativan. Od svih ukupno 246 priloga samo je bilo sedam intervjua, RTS (5) i B92 (2), dok su ostalo bili vesti, izveštaji i izveštaji sa izjavama.
* Što se tiče tematskog okvira on je bio redukovan na temu izbora i oko izbora, dok su programska pitanja bila veoma marginalizovana. Tako su izostale teme ekonomskog razvoja, nezaposlenosti, infrastrukture, vladavine prava, korupcije i borbe protiv korupcije.
* Predstavljanje učesnika karaterišu dve činjenice:
	+ Prva, da su svi akteri bili predstavljeni, ali na nejednak način. Više prostora i pozitivnih sekundi, su imali Vlada Srbije, Građanska inicijativa Srpska i Građanska inicijativa Srbija Demokratija Pravda. Protivnici izbora su predstavljeni malo i pozitivo, odnosno više i negativno;
	+ Vlada Kosova, premijer i predsednica Kosova su malo, ali pozitivno predstavljeni;

* Prisutan je fenomen funkcionerske kampanje u slučaju Krstimira Pantića koji se pojavljivao i kao kandidat za gradonačenika i kao zamenik direktora Kancelarije za KiM.

**GLAVNI NALAZI: NOVINE**

* Među posmatranim dnevnim novinama o predizbornoj kampanji najviše je izveštavao Danas, na 21749cm2, nešto manje Novosti (21259cm2), dok je Blic tri puta manje prostora dao ovoj temi (6078cm2).
* Ne samo površinom, već i žanrovskom strukturom Danas je pokazao interes za praćenje predizborne kampanje za lokalne izbore na Kosovu. Naime, Danas je imao 13 intervjua i 8 komentara. Novosti su imale najviše intervjua 8.
* Kao u slučaju televizija temaski okvir je redukovan na temu izbora i oko izbora dok su programske teme ostale po strani.
* Što se tiče predstavljanja aktera, u novinama imamo balansiranije predstavljanje glavnih aktera po pitanju tonaliteta, ali je obim ostao isti, kao i raspored. Od ovog zaključka odstupaju Novosti koje su više prostora dale protivnicima izbora, a i sama Vlada Srbije i dve srpske liste su pozitivnije predstavljenje.
* Vlada Kosova, premijer i predsednica Kosova su malo, ali pozitivno predstavljeni u listovima Danas i Blic.
* Kao i na televizijama i u novinama je prisutan fenomen funkcionerske kampanje u slučaju Krstimira Pantića koji se pojavljivao i kao kandidat za gradonačenika i kao zamenik direktora Kancelarije za KiM.
* Zajedničko je obe vrste medija je da kada se pogledaju akteri i teme koje su prisutne u medijima i kampanji, zaključuje se da je sprovođenje lokalnih izbora u sredinama sa većinskim srpskim stanovništvom zapravo bilo u funkciji realizacije Briselskog sporazuma – dela koji se odnosi na uspostavljanje Zajednice opština.

Ceo tekst izveštaja koji obuhvata i izveštavanje medija na Kosovu se može naći na adresi: [www.mediamonitor.rs](http://www.mediamonitor.rs) i [www.birodi.rs](http://www.birodi.rs) na srpskom, engleskom i albanskom jeziku.

*Biro za društvena istraživanja (BIRODI)*

*11000 Beograd*

*T:*  + 381 11 3230 697; *M: + 381 64 1498936*

*e-mail:* office@birodi.rs[www.birodi.rs](http://www.birodi.rs/) *;* [www.mediamonitor.rs](http://www.mediamonitor.rs/)

